Hvis ingen har noe å innvende, vil jeg etterkomme anmodningen.
Fungerende president vil anmode sekretæren for det forrige storting, Signe Øye, om midlertidig å fungere som sekretær. Det ble deretter foretatt navneopprop. Følgende representanter var fraværende: Inger Løite, Åse Gunhild Woie Duesund, Morten Høglund, Jan Petersen, Gunvor Eldegard, Åslaug Haga, Trond Helleland, Lise Christoffersen, Eva M. Nielsen, Per Rune Henriksen, Gjermund Hagesæter, Karin S. Woldseth, Dag Ole Teigen, Karita Bekkemellem, May-Helen Molvær Grimstad, Eli Sollied Øveraas, Bjørn Jacobsen, Thore A. Nistad, Per-Kristian Foss, Akhtar Chaudhry, Trine Skei Grande, Øyvind Vaksdal, Bent Høie, Trond Lode, Bendiks H. Arnesen, Øyvind Korsberg, Lena Jensen, Gunn Karin Gjul, Børge Brende, Eva Kristin Hansen, Anders Anundsen, Inga Marte Thorkildsen og Irene Johansen. Følgende representanter hadde meldt forfall: Inger Løite, Åse Gunhild Woie Duesund, Morten Høglund, Jan Petersen, Gunvor Eldegard, Trond Helleland, Per Rune Henriksen, Dag Ole Teigen, Karita Bekkemellem, Bjørn Jacobsen, Thore A. Nistad, Per-Kristian Foss, Akhtar Chaudhry, Bent Høie, Trond Lode, Øyvind Korsberg og Inga Marte Thorkildsen. Fra de øvrige fraværende representantene forelå det permisjonssøknader[[se nedenfor]]
Fungerende president foreslår at den sist benyttede forretningsorden blir gjort gjeldende. – Det anses vedtatt. Det foreligger en rekke permisjonssøknader: fra Arbeiderpartiets stortingsgruppe om sykepermisjon for representanten Eva M. Nielsen fra og med 1. oktober og inntil videre fra Senterpartiets stortingsgruppe om sykepermisjon for representanten Eli Sollied Øveraas fra og med 1. oktober og inntil videre fra Senterpartiets stortingsgruppe om sykepermisjon for representanten Åslaug Haga fra og med 1. oktober og inntil videre fra Høyres stortingsgruppe om permisjon for representanten Børge Brende fra og med 1. oktober og ut Stortingets vårsesjon på grunn av hans stilling i World Economic Forum i Genève fra representantene Anders Anundsen, Bendiks H. Arnesen, Trine Skei Grande, Gjermund Hagesæter, Eva Kristin Hansen og Lena Jensen om permisjon i tiden fra og med 1. oktober til og med 17. oktober – alle for å delta i De forente nasjoners 63. ordinære generalforsamling i New York fra representantene Lise Christoffersen, Gunn Karin Gjul, Øyvind Vaksdal og Karin S. Woldseth om permisjon i tiden fra og med 1. oktober til og med 3. oktober – alle for å delta i Europarådets parlamentariske forsamlings 2008-sesjon, 4. del, i Strasbourg fra representantene May-Helen Molvær Grimstad og Irene Johansen om permisjon i tiden fra og med 1. oktober til og med 31. oktober – begge for å delta i høstkurs ved Forsvarets høgskole fra Senterpartiets stortingsgruppe om fødselspermisjon for representanten Trond Lode i tiden fra og med 2. oktober til og med 18. desember fra Arbeiderpartiets stortingsgruppe om fødselspermisjon for representanten Sverre Myrli i tiden fra og med 6. oktober til og med 26. oktober fra representanten Per Ove Width om permisjon i tiden fra og med 6. oktober til og med 10. oktober for å delta i møte i NATOs parlamentariske forsamling i Abu Dhabi Disse søknadene foreslås behandlet straks og innvilget. – Det anses vedtatt. Første vararepresentant for Sør-Trøndelag fylke, Linda C. Hofstad Helleland, har for tiden fødselspermisjon og er av den grunn forhindret fra å møte i Stortinget i tiden fra og med 1. oktober til og med 31. desember under representanten Børge Brendes permisjon. Fra første vararepresentant for Møre og Romsdal fylke, Oddbjørn Vatne, foreligger søknad om å bli fritatt for å møte i Stortinget under representanten Eli Sollied Øveraas’ permisjon, av velferdsgrunner. Disse søknadene foreslås behandlet straks og innvilget. – Det anses vedtatt. Følgende vararepresentanter foreslås innkalt for å møte i permisjonstiden: For Akershus fylke: Anita Orlund og Kari Mette Prestrud For Buskerud fylke: Nina Mjøberg For Finnmark fylke: Ann-Kristin Engstad For Hordaland fylke: Georg Indrevik og Roald Stenseide For Møre og Romsdal fylke: Modulf Aukan og Jenny Klinge For Oslo: Alvhild Hedstein For Rogaland fylke: Bente Thorsen og Magnhild Eia For Troms fylke: Knut Werner Hansen og Ole-Anton Teigen For Sør-Trøndelag fylke: Knut Gravråk, Linda C. Hofstad Helleland, Michael Momyr og Oddlaug Børseth Brekken For Vestfold fylke: Jan Fredrik Vogt og Merete Hannevig For Østfold fylke: Thor Erik Forsberg – Det anses vedtatt. Kari Mette Prestrud, Nina Mjøberg, Ann-Kristin Engstad, Georg Indrevik, Roald Stenseide, Modulf Aukan, Jenny Klinge, Alvhild Hedstein, Bente Thorsen, Knut Werner Hansen, Ole-Anton Teigen, Knut Gravråk, Michael Momyr, Oddlaug Børseth Brekken, Jan Fredrik Vogt og Thor Erik Forsberg er til stede og vil ta sete.
Det skal så foretas valg av presidenter og sekretærer. Fungerende president vil i den forbindelse referere forretningsordenens § 4 femte ledd, som lyder: «Ved det første valg i valgperioden av presidenter og visepresidenter foregår avstemningene ved sedler uten underskrift. Ved senere valg i samme valgperiode gjelder reglene i § 44 første ledd bokstav d første og annet punktum.» Nevnte bestemmelse i forretningsordenen innebærer altså at valg av presidenter og visepresidenter nå kan foretas på vanlig måte, uten bruk av stemmesedler. Fungerende president vil da foreslå at vi stemmer på vanlig måte. – Det anses vedtatt. Fungerende president ber om forslag på Stortingets president.
Jeg har den glede å foreslå Thorbjørn Jagland.
Thorbjørn Jagland er forslått valgt til Stortingets president. – Andre forslag foreligger ikke.
Presidenten ber så om forslag på Stortingets visepresident.
Jeg har den glede å forslå Carl I. Hagen.
Carl I. Hagen er foreslått valgt til Stortingets visepresident. – Andre forslag foreligger ikke.
Det skal så velges sekretær og visesekretær samt første og andre varapresident og varasekretær i Stortinget. Presidenten ber om forslag på sekretær.
Jeg foreslår Signe Øye.
Signe Øye er foreslått valgt til Stortingets sekretær. – Andre forslag foreligger ikke.
Presidenten ber så om forslag på visesekretær.
Jeg foreslår Karin S. Woldseth.
Karin S. Woldseth er foreslått som visesekretær. – Andre forslag foreligger ikke.
Det skal så velges første og andre varapresident i Stortinget. Presidenten vil først be om forslag på første varapresident.
Jeg foreslår Eirin Faldet.
Eirin Faldet er foreslått som første varapresident i Stortinget. – Andre forslag foreligger ikke.
Stortinget har da kommet til valget av andre varapresident. Presidenten ber om forslag.
Jeg foreslår Lodve Solholm.
Lodve Solholm er foreslått som andre varapresident. – Andre forslag foreligger ikke.
Det skal så til slutt velges varasekretær. Presidenten ber om forslag.
Jeg foreslår Kari Lise Holmberg.
Kari Lise Holmberg er foreslått som varasekretær. – Andre forslag foreligger ikke.
Presidenten foreslår at de innkalte vararepresentantene Ann-Kristin Engstad, Modulf Aukan, Bente Thorsen, Jan Fredrik Vogt og Thor Erik Forsberg innvelges i Lagtinget for den tid de møter for henholdsvis representantene Eva M. Nielsen, May-Helen Molvær Grimstad, Øyvind Vaksdal, Per Ove Width og Irene Johansen. – Det anses vedtatt. Presidenten foreslår at Stortinget nå avbryter sine forhandlinger for at Lagtinget og Odelstinget kan tre sammen og velge presidenter og sekretærer. – Det anses vedtatt. Stortinget fortsetter sine forhandlinger etter at Lagtinget og Odelstinget har konstituert seg.
Presidenten erklærer herved Norges 153. storting lovlig konstituert. Presidenten foreslår at underretning om dette sendes Hans Majestet Kongen gjennom Regjeringens sjef, for at denne kan innhente Kongens bestemmelse om tiden for Stortingets åpning. – Det anses vedtatt. Tidspunktet vil bli kunngjort senere. Presidenten ber om bemyndigelse til etter at Stortinget er erklært åpnet, og etter at trontalen og beretningen om rikets tilstand er overlevert, å utbringe det sedvanlige ønske for Kongen og fedrelandet – og anser denne bemyndigelse som gitt. Presidenten ber videre om Stortingets bemyndigelse til å oppnevne en deputasjon på sju representanter til å motta Hans Majestet Kongen ved Stortingets åpning – og anser denne bemyndigelse som gitt. Som deputasjon oppnevnes representantene Arild Stokkan-Grande, leder, Anna Ceselie Brustad Moe, Robert Eriksson, Inge Ryan, André N. Skjelstad, Jorodd Asphjell og Per Sandberg. I anledning av Stortingets høytidlige åpning har Oslo biskop innbudt Stortingets representanter til gudstjeneste i Trefoldighet kirke i dag, onsdag 1. oktober, kl. 17. Før møtet heves, vil presidenten gjøre oppmerksom på at tidspunktet for budsjettets framleggelse er satt til tirsdag 7. oktober kl. 10. Ønsker noen ordet før møtet heves? – Møtet er hevet.